I søndagens finale vandt danskeren sikkert over sin landsmand, Hans-Kristian Vittinhus. Det skete med cifrene 21-15, 21-12. Vittinghus kom ellers bedst fra start og førte 11-8 i første sæt, men herfra var der klasseforskel. En veloplagt og fokuseret Jan Ø. Jørgensen vandt fortjent og sikrede sig dermed en god begyndelse på OL-kvalifikationen. Turneringen i Frederikshavn var den første, som talte hertil. - Jeg føler mit spil er blevet bedre og bedre, som turneringen er skredet frem, sagde en glad Jan Ø. Jørgensen efter sejren i Frederikshavn. Med sejren har Jan Ø. Jørgensen taget et vigtigt skridt mod en OL-kvalifikation.

Referat:
Verdensranglistens nr. 13, nordjyden Jan Ø. Jørgensen, indfriede forventningerne og strøg til tops i Forza Denmark International i Arena Nord i Frederikshavn.